દક્ષાબહેનની નાની દીકરી મેઘના મુંબઈમાં રહે છે. તેને પણ બે દીકરીઓ છે. દક્ષાબહેનનો દીકરો સુમિત પત્ની સાથે લંડનમાં સેટલ્ડ છે. કિશોરભાઈ ન્યુ ઇન્ડિયા ઇન્શ્યૉરન્સ કંપનીમાં ડેવલપમેન્ટ ઑફિસર છે. આ પરિવારે દીકરી માટે ઘણો ખર્ચ કર્યો છે. નવી કિડનીને બૉડી રિજેક્ટ ન કરે એ માટે મહિને પચીસેક હજારની દવાઓ શિલ્પાને ૧૫ વર્ષથી ચાલુ છે, પણ આ બધા સાથે આ પરિવાર અને એમાંય દક્ષાબહેન ખાસ એક ખુશી મનાવી રહ્યાં હતાં કે તેમની દીકરી તેનાં અરમાનોને પૂરાં કરી શકી.